ข้อบัญญัติองค์การบริหารส่วนตำบลบ้านเรือนเรื่องการกำจัดสิ่งปฏิกูลและมูลฝอยพ.ศ.๒๕๖๐[๑] โดยที่เป็นการสมควรออกข้อบัญญัติองค์การบริหารส่วนตำบลบ้านเรือนว่าด้วยการกำจัดสิ่งปฏิกูลและมูลฝอยในเขตองค์การบริหารส่วนตำบลบ้านเรือนให้มีความเหมาะสมกับพื้นที่อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๕) พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลบ้านเรือนโดยความเห็นชอบของสภาองค์การบริหารส่วนตำบลบ้านเรือนและนายอำเภอป่าซางจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบ้านเรือนเรื่อง การกำจัดสิ่งปฏิกูลและมูลฝอย พ.ศ. ๒๕๖๐ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลบ้านเรือนนับตั้งแต่ได้ปิดประกาศโดยเปิดเผยไว้ณ ที่ทำการองค์การบริหารส่วนตำบลบ้านเรือนแล้วหกสิบวันบรรดาข้อบังคับข้อบัญญัติ กฎ ข้อบังคับ ระเบียบ หรือคำสั่งอื่นใดที่ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๓ ในข้อบัญญัตินี้สิ่งปฏิกูลหมายความว่า อุจจาระหรือปัสสาวะ และหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอยหมายความว่า เศษกระดาษ เศษผ้า เศษอาหาร เศษสินค้าถุงพลาสติก ภาชนะที่ใส่อาหาร เถ้า มูลสัตว์หรือซากสัตว์ รวมตลอดถึงสิ่งอื่นใดที่เก็บกวาดจากถนนตลาดที่เลี้ยงสัตว์หรือที่อื่นที่หรือทางสาธารณะหมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคารหมายความว่า ตึก บ้าน เรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือใช้สอยได้เจ้าพนักงานท้องถิ่นหมายความว่า นายกองค์การบริหารส่วนตำบลบ้านเรือนราชการส่วนท้องถิ่นหมายความว่า องค์การบริหารส่วนจังหวัด เทศบาลองค์การบริหารส่วนตำบล กรุงเทพมหานคร เมืองพัทยาหรือองค์กรปกครองส่วนท้องถิ่นอื่นที่กฎหมายกำหนดให้เป็นราชการส่วนท้องถิ่นผู้ได้รับการแต่งตั้งหมายความว่า พนักงานหรือข้าราชการในสังกัดของราชการส่วนท้องถิ่นที่ได้รับการแต่งตั้งจากเจ้าพนักงานท้องถิ่นให้เป็นเจ้าพนักงานตามมาตรา๔๕ วรรคสอง แห่งพระราชบัญญัติการสาธารณสุข พ.ศ. ๒๕๓๕เจ้าพนักงานสาธารณสุขหมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ ๔ การกำจัดสิ่งปฏิกูลและมูลฝอยในเขตองค์การบริหารส่วนตำบลบ้านเรือนเป็นอำนาจหน้าที่ขององค์การบริหารส่วนตำบลบ้านเรือนแต่ฝ่ายเดียวเท่านั้นในกรณีที่มีเหตุอันสมควรองค์การบริหารส่วนตำบลบ้านเรือนอาจมอบให้บุคคลใดดำเนินการวรรคหนึ่งแทนก็ได้ภายใต้การควบคุมดูแลขององค์การบริหารส่วนตำบลบ้านเรือนข้อ ๕ ห้ามให้ผู้ใด ถ่าย เท ทิ้ง หรือทำให้มีสิ่งปฏิกูลและมูลฝอยในที่หรือทางสาธารณะเป็นต้นว่าถนน ตรอก ซอย แม่น้ำ คลอง คู สระน้ำ บ่อน้ำ เว้นแต่ในที่ซึ่งองค์การบริหารส่วนตำบลบ้านเรือนจัดตั้งไว้ให้โดยเฉพาะข้อ ๖ ห้ามให้ผู้ใดนำสิ่งปฏิกูลในที่หรือทางสาธารณะเว้นแต่จะได้ใส่ภาชนะหรือที่เก็บมิดชิดไม่ให้มีสิ่งปฏิกูลหรือกลิ่นเหม็นรั่วออกมาข้างนอกข้อ ๗ ห้ามให้ผู้ใด ถ่าย เททิ้งสิ่งปฏิกูลลงในที่รองรับมูลฝอยข้อ ๘ ห้ามให้ผู้ใด ทำการถ่าย เทขนหรือเคลื่อนย้ายสิ่งปฏิกูลและมูลฝอยในถังรับ รถขนเรือขน สถานที่เท เก็บหรือพักสิ่งปฏิกูลหรือมูลฝอยขององค์การบริหารส่วนตำบลบ้านเรือน เว้นแต่เป็นการกระทำของพนักงานเจ้าหน้าที่ขององค์การบริหารส่วนตำบลบ้านเรือนข้อ ๙ ห้ามให้ผู้ใดทำการขน ถ่าย เท คุ้ยเขี่ยหรือขุดมูลฝอยในที่รองรับ รถขน เรือขนหรือสถานที่พักมูลฝอยใดๆ ขององค์การบริหารส่วนตำบลบ้านเรือนข้อ ๑๐เจ้าของหรือผู้ครอบครองหรือสถานที่ใดๆ ต้องจัดให้มีที่รองรับสิ่งปฏิกูลและมูลฝอยในอาคารหรือสถานที่นั้น ๆให้ถูกต้องตามสุขลักษณะข้อ ๑๑ ที่รองรับสิ่งปฏิกูลและมูลฝอยต้องเป็นภาชนะปิดมิดชิดไม่รั่ว ไม่ซึม และไม่มีกลิ่นเหม็นรั่วออกมาและที่รองรับมูลฝอยต้องไม่รั่วมีฝาปิดมิดชิดกันแมลงและสัตว์ได้ตามแบบซึ่งเจ้าพนักงานสาธารณสุขหรือเจ้าพนักงานท้องถิ่นเห็นชอบข้อ ๑๒เจ้าของหรือผู้ครอบครองอาคารหรือสถานที่ใดๆ ต้องรักษาบริเวณอาคารหรือสถานที่นั้นไม่ให้มีการถ่ายเทหรือทิ้งสิ่งปฏิกูลและมูลฝอยในประการที่ขัดต่อสุขลักษณะข้อ ๑๓ห้ามให้เจ้าของหรือผู้ครอบครองอาคารหรือสถานที่ใดๆ ทำการกำจัดสิ่งปฏิกูลและมูลฝอยอันอาจทำให้เกิดมลภาวะที่เป็นพิษ เช่น ควัน กลิ่นหรือแก๊ส เป็นต้น เว้นแต่จะได้กระทำในวิธีการที่ถูกสุขลักษณะหรือกระทำตามคำแนะนำของเจ้าพนักงานสาธารณสุขหรือเจ้าพนักงานท้องถิ่นข้อ ๑๔ถ้าเจ้าพนักงานท้องถิ่นเห็นว่าอาคารหรือสถานที่บริเวณใด ควรทำการเก็บขนสิ่งปฏิกูลและมูลฝอยไปทำการกำจัดให้ต้องด้วยสุขลักษณะยิ่งขึ้นเจ้าพนักงานท้องถิ่นจะแจ้งเป็นหนังสือไปยังเจ้าของ หรือผู้ครอบครองอาคารสถานที่หรือบริเวณนั้น ๆ ให้ทราบล่วงหน้าไม่น้อยกว่าสิบห้าวันหรือเมื่อได้ทำการปิดประกาศไว้ในที่เปิดเผยกำหนดบริเวณที่ต้องทำการเก็บขนสิ่งปฏิกูลและมูลฝอยไม่น้อยกว่าสามแห่งเป็นเวลาไม่น้อยกว่าสิบห้าวันนับตั้งแต่วันประกาศแล้วเจ้าของหรือผู้ครอบครองอาการสถานที่หรือบริเวณใด ๆจะต้องให้เจ้าหน้าที่ของเจ้าพนักงานท้องถิ่นแต่ฝ่ายเดียวเท่านั้นเก็บขนสิ่งปฏิกูลและมูลฝอยจากอาคารสถานที่บริเวณนั้น ๆ ซึ่งตนเป็นเจ้าของหรือครอบครองอยู่โดยเสียค่าธรรมเนียมเก็บขนตามอัตราที่กำหนดไว้ท้ายข้อบัญญัตินี้ข้อ ๑๕เจ้าของหรือผู้ครอบครองอาคารสถานที่หรือบริเวณใด ซึ่งอยู่นอกบริเวณเก็บ ขนสิ่งปฏิกูลและมูลฝอยตามข้อ๑๓ ต้องกำจัดสิ่งปฏิกูลและมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผาฝัง หรือโดยวิธีอื่นใดที่ไม่ขัดต่อสุขลักษณะข้อ ๑๖ ห้ามให้ผู้ใดดำเนินการกิจการรับทำการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากเจ้าพนักงานท้องถิ่นข้อ ๑๗ผู้ใดประสงค์จะดำเนินการ เก็บ ขนหรือกำจัดสิ่งปฏิกูลและมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการให้ยื่นคำขอรับใบอนุญาตตามแบบรายละเอียดที่องค์การบริหารส่วนตำบลบ้านเรือนกำหนดต่อเจ้าพนักงานท้องถิ่นพร้อมกับหลักฐานต่างๆ ตามที่องค์การบริหารส่วนตำบลบ้านเรือนกำหนดข้อ ๑๘คุณสมบัติของผู้ขออนุญาตดำเนินกิจการรับทำการเก็บขน หรือกำจัดสิ่งปฏิกูลหรือมูลฝอย ตลอดจนหลักเกณฑ์ วิธีการและเงื่อนไขในการขอรับและการออกใบอนุญาตให้เป็นไปตามที่องค์การบริหารส่วนตำบลบ้านเรือนกำหนดข้อ ๑๙เมื่อเจ้าพนักงานท้องถิ่นได้รับคำขอรับใบอนุญาตให้ตรวจสอบความถูกต้องและความสมบูรณ์ของคำขอหากปรากฏว่าผู้ขออนุญาตปฏิบัติถูกต้องตามเกณฑ์ วิธีการ และเงื่อนไขที่กำหนดไว้แล้วและเป็นกรณีที่เจ้าพนักงานท้องถิ่นเห็นสมควรให้เจ้าพนักงานท้องถิ่นออกใบอนุญาตตามแบบรายละเอียดที่องค์การบริหารส่วนตำบลบ้านเรือนกำหนดข้อ ๒๐ผู้ได้รับอนุญาตต้องมารับใบอนุญาตพร้อมกับชำระค่าธรรมเนียมตามอัตราท้ายข้อบัญญัตินี้ภายในกำหนดสิบห้าวันนับตั้งแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมภายในระยะเวลาที่กำหนดจะถือว่าสละสิทธิ์ข้อ ๒๑ในการให้บริการตามใบอนุญาตผู้รับใบอนุญาตต้องทำสัญญาเป็นหนังสือกับผู้รับบริการทุกรายโดยสัญญาดังกล่าวอย่างน้อยต้องระบุถึงอัตราค่าบริการระยะเวลาในการให้บริการและความรับผิดชอบในกรณีผิดสัญญาโดยส่งสำเนาสัญญาละใบเสร็จรับเงินให้เจ้าพนักงานท้องถิ่นภายในกำหนดสามสิบวันก่อนวันที่เริ่มการให้บริการทั้งนี้ อัตราค่าบริการต้องไม่เกินอัตราที่กำหนดไว้ในบัญชีอัตราบริการชั้นสูงท้ายข้อบัญญัตินี้ข้อ ๒๒เมื่อผู้รับใบอนุญาตเลิกการให้บริการแก่ผู้รับบริการรายใดจะต้องทำเป็นหนังสือแจ้งเจ้าพนักงานท้องถิ่นภายในกำหนดสามสิบวันก่อนวันที่ได้เริ่มการให้บริการตามสัญญาใหม่ข้อ ๒๓ผู้รับใบอนุญาตต้อปฏิบัติดังนี้(๑)รักษาคุณสมบัติตามที่กำหนดไว้ในข้อ ๑๗ ตลอดเวลาที่ยังดำเนินกิจการตามใบอนุญาต(๒)ปฏิบัติตามระเบียบรายละเอียดที่ได้ยื่นไว้ตามข้อ ๒๐(๓)ปฏิบัติการอื่นใดเกี่ยวด้วยสุขลักษณะ ความปลอดภัย และการรักษาคุณภาพสิ่งแวดล้อมตามคำแนะนำหรือคำสั่งของเจ้าพนักงานสาธารณสุขและคำสั่งเจ้าพนักงานท้องถิ่นรวมทั้งระเบียบ ข้อบัญญัติฯ และประกาศขององค์การบริหารส่วนตำบลบ้านเรือนข้อ ๒๔ เมื่อผู้รับใบอนุญาตประสงค์จะขอต่ออายุใบอนุญาตให้ยื่นคำขอต่อเจ้าพนักงานท้องถิ่นตามรายละเอียดที่องค์การบริหารส่วนตำบลบ้านเรือนกำหนดก่อนใบอนุญาตสิ้นอายุเมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหากมิได้ชำระค่าธรรมเนียมที่ค้างชำระข้อ ๒๕ใบอนุญาตให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจองค์การบริหารส่วนตำบลบ้านเรือนข้อ ๒๖ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำขอต่อเจ้าพนักงานท้องถิ่นตามรายละเอียดที่องค์การบริหารส่วนตำบลบ้านเรือนกำหนดข้อ ๒๗หากผู้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามรายละเอียดที่องค์การบริหารส่วนตำบลบ้านเรือนกำหนดข้อ ๒๘ในกรณีที่ใบอนุญาตสูญหาย ถูกทำลายหรือชำรุดในสาระสำคัญ ผู้รับใบอนุญาตจะต้องยื่นคำขอรับใบแทนใบอนุญาตต่อเจ้าพนักงานท้องถิ่นตามรายละเอียดที่องค์การบริหารส่วนตำบลบ้านเรือนกำหนดภายในสิบห้าวันนับตั้งแต่วันที่ได้ทราบถึงการสูญหายถูกทำลาย หรือชำรุดในสาระสำคัญแล้วแต่กรณีพร้อมหลักฐาน ดังต่อไปนี้(๑)เอกสารการแจ้งความต่อสถานีตำรวจ กรณีการสูญหายหรือถูกทำลาย(๒)ใบอนุญาตเดิม กรณีชำรุดในสาระสำคัญข้อ ๒๙การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์วิธีการและเงื่อนไขดังนี้(๑) การออกใบแทนใบอนุญาตให้ใช้ตามแบบที่องค์การบริหารส่วนตำบลบ้านเรือนกำหนดโดยประทับตราสีแดงคำว่าใบแทน กำกับไว้ด้วย และให้มีวัน เดือน ปี ที่ออกใบแทนพร้อมทั้งลงลายชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒) ให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิมนั้น(๓)บันทึกด้านหลังต้นขั้วใบอนุญาตเดิม ระบุสาเหตุการสูญหาย ถูกทำลายหรือชำรุดสาระสำคัญของใบอนุญาตเดิมแล้วแต่กรณี และลงเล่มที่ เลขที่ ปีของใบแทนอนุญาตข้อ ๓๐ผู้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ ๓๑ให้ใช้แบบพิมพ์ต่าง ๆตามที่กำหนดไว้ท้ายข้อบัญญัตินี้ ดังต่อไปนี้(๑)คำขอรับใบอนุญาตประกอบกิจการรับทำงานเก็บ ขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้ตามแบบพิมพ์ที่กำหนดไว้ท้ายข้อบัญญัตินี้(๒)ใบอนุญาตประกอบกิจการรับทำการเก็บ ขน หรือกจัดสิ่งปฏิกูลและมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้ตามแบบพิมพ์ที่กำหนดไว้ท้ายข้อบัญญัตินี้(๓) คำขอต่ออนุญาตประกอบกิจการรับทำการเก็บ ขนหรือกจัดสิ่งปฏิกูลและมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้ตามแบบพิมพ์ที่กำหนดไว้ท้ายข้อบัญญัตินี้(๔)คำขออนุญาตกิจการต่าง ๆ ให้ใช้ตามแบบพิมพ์ที่กำหนดไว้ท้ายข้อบัญญัตินี้ข้อ ๓๒กรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้คราวหนึ่งไม่เกินสิบห้าวันข้อ ๓๓ผู้ใดฝ่าฝืนข้อ ๑๖ต้องระวางโทษตามมาตรา ๗๑ แห่งพระราชบัญญัติการสาธารณสุข พ.ศ. ๒๕๓๕ข้อ ๓๔ ผู้ใดฝ่าฝืนข้อ๒๑ ข้อ ๒๒ หรือข้อ ๒๓ ต้องระวางโทษตามมาตรา ๗๓ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ข้อ ๓๕ ผู้ใดฝ่าฝืนข้อ ๒๙ ต้องระวางโทษตามมาตรา ๘๔แห่งพระราชบัญญัติการสาธารณสุข พ.ศ. ๒๕๓๕ข้อ ๓๖ผู้ใดฝ่าฝืนข้อหนึ่งข้อใดต้องระวางโทษตามมาตรา๗๓ วรรคสอง แห่งพระราชบัญญัติการสาธารณสุขพ.ศ. ๒๕๓๕ เว้นแต่การฝ่าฝืนนั้นต้องด้วยความในข้อ ๓๓ ข้อ ๓๔ ข้อ ๓๕ แห่งข้อบัญญัตินี้ข้อ ๓๘ ให้นายกองค์การบริหารส่วนตำบลบ้านเรือนเป็นผู้รักษาการตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๑๕ กนั ยายน พ.ศ. ๒๕๖๐ลภัสธนันยาวิละนายกองค์การบริหารส่วนตำบลบ้านเรือน[เอกสารแนบท้าย]๑. อัตราค่าธรรมเนียมท้ายข้อบัญญัติองค์การบริหารส่วนตาบลบ้านเรือนเรื่อง การกาจัดสิ่งปฏิกูลและมูลฝอย พ.ศ. ๒๕๖๐๒. ใบอนุญาตให้รับทาการเก็บขน และกาจัดสิ่งปฏิกูล/มูลฝอย โดยทาเป็นธุรกิจหรือโดยได้รับผลประโยชน์ตอบแทนองค์การบริหารส่วนตาบลบ้านเรือน(ดูข้อมูลจากภาพกฎหมาย)ปวันวิทย์/จัดทำ๒๐มีนาคม ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๙๒ ง/หน้า ๙๑/๒๐ พฤศจิกายน ๒๕๖๑